Vi har fått en utfordring med en meteoritt som skal på utstilling snart.
Dessverre har den begynt å ruste, og det er heller ikke helt uvanlig for jernmeteoritter som dette er.
Den må behandles, vi må gjøre den ren, vi må ta av rusten, og så må vi sette den inn med olje for å få denne i orden.
Det er en jernmeteoritt fra Argentina, den heter Campo del Cielo, og den har sust rundt i verdensrommet i et knusktørt område i 4,5 mrd. år,
og den liker seg ikke ned på jorda hvor det er masse fuktighet.
Jeg var så nysgjerrig at jeg prøvde å få tak i noen som kunne lære meg noe om det,
men det var ingen som kunne så veldig mye, så jeg måtte lære meg det selv.
Da ble det å farte litt rundt i verden og dra på store messer og egne meteorittmesser, det finnes faktisk i Frankrike,
hvor alle nerdene møtes for å prate om meteoritter og sånt.
Det er spennende.
Da har jeg hentet mer og mer kunnskap ettersom tiden har gått,
og kan man dele den kunnskapen med noen andre, så er det ikke noe som er bedre enn det.
Da skal vi ned på tannbørste-nivå.
Litt på sveisen.
Nå har vi vært gjennom skraping, rustfjerning og alkohol,
så nå er det siste del i prosessen, det er å ha på en spesiell olje,
som jeg håper skal gjøre at meteoritten blir mye finere enn det den var.
Da bruker jeg en pensel.
Smører dette godt inn i alle kriker og kroker.
Ja, da er vi ferdig med siste delen av prepareringen.
Dette skal være en ta-på-meteoritt,
det vil si at du kan komme til Naturhistorisk museum på Tøyen,
og ta på denne meteoritten.